Document ID: 32013D0302

32013D0302
L 169/73
SLUŽBENI LIST EUROPSKE UNIJE
ODLUKA KOMISIJE
od 19. lipnja 2013.
o izmjeni Priloga II. Odluci 2009/861/EZ o prijelaznim mjerama u skladu s Uredbom (EZ) br. 853/2004 Europskog parlamenta i Vijeća u pogledu prerade sirovog mlijeka koje ne ispunjava zahtjeve, u određenim objektima za preradu mlijeka u Bugarskoj
(priopćeno pod brojem dokumenta C(2013) 3740)
(Tekst značajan za EGP)
(2013/302/EU)
EUROPSKA KOMISIJA,
uzimajući u obzir Ugovor o Ugovor o funkcioniranju Europske unije,
uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (1), a posebno prvi stavak njezinog članka 9.,
budući da:
(1)
Uredbom (EZ) br. 853/2004 utvrđuju se posebna higijenska pravila za hranu životinjskog podrijetla koja moraju poštovati subjekti u poslovanju s hranom. Ta pravila uključuju higijenske zahtjeve u pogledu sirovog mlijeka i mliječnih proizvoda.
(2)
Odlukom Komisije 2009/861/EZ (2) predviđaju se određena odstupanja od zahtjeva određenih u potpoglavljima II. i III. poglavlja I. odjeljka IX. Priloga III. Uredbi (EZ) br. 853/2004 za objekte za preradu mlijeka u Bugarskoj navedene u toj Odluci. Ta se Odluka primjenjuje od 1. siječnja 2010. do 31. prosinca 2013.
(3)
U skladu s Odlukom 2009/861/EZ, određeni objekti za preradu mlijeka navedeni u Prilogu II. toj Odluci mogu prerađivati mlijeko koje ne ispunjava zahtjeve bez odvojenih proizvodnih linija.
(4)
Bugarska je 13. prosinca 2012. poslala Komisiji revidirani i ažurirani popis tih objekata za preradu mlijeka.
(5)
U tom revidiranom i ažuriranom popisu neki objekti koji su trenutačno navedeni u Prilogu II. Odluci 2009/861/EZ brisani su jer sada imaju odobrenje za stavljanje mliječnih proizvoda na tržište unutar Unije, budući da se smatra da ispunjavaju zahtjeve određene u poglavlju I. odjeljka IX. Priloga III. Uredbi (EZ) br. 853/2004. Ti su objekti bili navedeni u tablici u Prilogu II. Odluci 2009/861/EZ pod br. 6 (1112004 „Matev-Mlekoprodukt” OOD), br. 16 (2712010 „Kamadzhiev-milk” EOOD), br. 37 (1212022 „Milkkomm” EOOD), br. 56 (BG 2612042 „Bulmilk” OOD), br. 61 (1712013 ET „Deniz”), br. 70 (BG 1812003 „Sirma Prista” AD) i br. 78 (1812005 „DAV- Viktor Simonov” EOOD).
(6)
Odluku 2009/861/EZ trebalo bi stoga na odgovarajući način izmijeniti.
(7)
Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja i nisu im se usprotivili ni Europski parlament niti Vijeće,
DONIJELA JE OVU ODLUKU:
Članak 1.
Prilog II. Odluci 2009/861/EZ zamjenjuje se tekstom iz Priloga ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 19. lipnja 2013.

Labels: 0
18
17
15